Un bărbat din municipiul Râmnicu Vâlcea a sunat disperat la 112 după ce s-a trezit cu un șarpe de aproximativ 1,5 metri în baie.
"Echipajul de intervenţie a ajuns rapid la faţa locului şi a reuşit să extragă şarpele de aproximativ 1,5 metri în siguranţă, utilizând un dispozitiv specific pentru capturarea reptilelor. Intervenţia s-a desfăşurat fără incidente. După ce şarpele, un exemplar de apă, a fost capturat, acesta a fost eliberat în mediul său natural, departe de zonele locuite, asigurând astfel că nu prezintă niciun pericol pentru cetăţeni", a transmis IJJ Vâlcea.
Jandarmii recomandă cetăţenilor ca în astfel de situaţii să solicite sprijinul autorităţilor prin numărul de urgenţă 112, manipularea reptilelor putând fi periculoasă.